<classify> ANDREW MSECHU dar es salaam NAIBU Waziri wa Kilimo, Hussein Bashe, amesema Tanzania iko tayarikutoa chakula kusaidia Kenya kwa kuwa ina hifadhi ya kutosha ya chakula. Akizungumza Ikulu Dar es Salaam jana, Bashe alisema kwa sasa kutokanana uhaba wa chakula unaoendelea Kenya, Tanzania itatumia nafasi yake ya ujiranimwema kutoa chakula, hasa mahindi na unga, kwa makubaliano rasmi yatakayofikiwabaina ya pande hizo mbili. Alisema Bodi ya Mazao inayoongozwa na Monica Mbega ina hifadhi kubwa yamahindi ambayo imekuwa ikiyatafutia masoko nje. Niwahakikishie ndugu zetu waKenya kuwa udugu ni kufaana, kwa hiyo sisi kama ndugu, hii pia ni fursa yakibiashara na tutafaana katika hili, alisema. Bashe alisema kuna vinu viwili ambavyo Serikali inavisimamia navinahitaji kufanya kazi, hivyo wizara yake ipo tayari kuvitoa kutumiwa nawafanyabiashara wa Kenya watakaonunua mahindi na kutaka kuyasaga. Alisema wafanyabiashara wa nchi hiyo wenye kuhitaji mahindi wawasilianena wizara hiyo ili kuwasaidia wafanikishe azma yao hiyo bila ukiritimba wa ainayoyote. UJUMBE WA KENYA Kauli ya Bashe ilikuja baada ya Katibu Mkuu wa Wizara ya Kilimo yaKenya, Profesa Fred Segor, kusema mwaka huu wana changamoto ya hali ya hewa, kwakuwa mvua imekataa hadi magazeti yakaandika mvua iliyotakiwa kunyesha Kenya imekwamaTanzania. Mwezi wa nne mvua ilikuja kwa kuchelewa na iliisha mapema, kwa hiyokutakuwa na upungufu wa mahindi. Kwa takwimu tunaona tutapata asilimia 60 yamahitaji yetu ya kawaida, alisema. Profesa Segor alisema kwa mwezi mmoja Wakenya wanatumia magunia milioninne ya mahindi kwa matumizi mbalimbali, ambayo yanayosagwa kwa ugali ni milioni1.5 na wengine wanatumia kupika makande shuleni. Alisema kwa sababu hiyo, wanaomba wachanganyiwe unga na mahindi ilishule zisitaabike, lakini pia kuna sehemu nyingine kame zaidi kama Turkana ambazoinabidi wapeleke vyakula. Tunaona tutakuwa na changamoto hii kuanzia katikati ya Agosti hadimwishoni mwa Oktoba au Novemba, lakini pia Aprili na Mei kutakuwa na kiangaziambapo bei za vyakula zinafumuka na kuwa juu, alisema. Alisema duniani Kenya ni nchi ya pili kwa gharama za juu kwenyechakula na Mkenya wa kawaida anatumia asilimia 50 ya fedha zake kununuachakula. Awali, Rais John Magufuli alisema katika mazungumzo yake na Rais UhuruKenyatta alipomtembelea nyumbani kwake Chato, alizungumzia ununuzi wa mahindikutoka Tanzania, ambapo alizungumza na Mkuu wa Majeshi ya Ulinzi kuhusu namnaviwanda vya kuchakata nafaka vya Jeshi la Kujenga Taifa JKT vitakavyowezakutumika. Rais Magufuli alisema suala muhimu kwa sasa ni kwa wataalamu kutokaWizara ya Kilimo kukaa na kukubaliana na wale wa JKT namna watakavyowezakutumia fursa hiyo kununua mahindi kwa wakulima, kuyasaga na kuyauza yakiwa tayariyameshaongezwa thamani. Alisema katika hilo, si fursa kwa viwanda vinavyomilikiwa na vyombovya usalama tu, bali pia wafanyabiashara binafsi wanaruhusiwa kufanya kazi hiyokwa makubaliano maalumu. MAHITAJI YA GESI Rais Magufuli alisema pamoja na mambo mengine, Rais Kenyatta alielezamakusudi yake ya kununua gesi kutoka Tanzania na sasa ameamua kutuma ujumbewake kutekeleza makubaliano rasmi. Akizungumzia suala hilo, mjumbe mwingine kutoka Kenya, alisema awaliwalitaka kununua gesi Qatar, lakini baadaye wakaona hakuna haja ya kufanyahivyo kwakuwa nishati hiyo ipo Tanzania.  <topic>: KITAIFA 